OpenLLM-France/wikimedia huggingface dataset:
# Acant (Grècia)

Acant (grec antic: Ἄκανθος, llatí: Achanthus) era una ciutat de la península Calcídica, a l'istme que connectava la península d'Acte amb la Calcídica, a prop de l'anomenat canal de Xerxes, al golf Estrimònic.
La ciutat va ser fundada com una colònia d'Andros, segons Tucídides, i es va convertir en una ciutat de certa importància. El rei persa Xerxes s'hi va aturar en el seu camí cap a Atenes l'any 480 aC i va elogiar els seus habitants per la dedicació que van posar en servir-lo.
Va formar part de l'aliança atenenca gairebé tot el segle v aC. L'any 424 aC Acant es va rendir al general espartà Bràsides i poc després es va negociar un tractat entre Atenes i Esparta on es va garantir la seva independència. La ciutat va defensar-se en diverses ocasions contra l'expansió d'Olint i la Lliga Calcídica, i fins i tot Cligenes, un dirigent polític de la ciutat, va negociar amb Esparta l'any 382 aC, perquè els ajudessin a defensar-se d'Olint. Finalment, la ciutat va romandre sotmesa al Regne de Macedònia. A la Segona Guerra Macedònica, entre Filip V de Macedònia i la república de Roma, l'any 200 aC, Acant va ser ocupada i saquejada per la flota romana.
Correspon a la moderna Ierissos, on resten algunes ruïnes, especialment restes de la muralla. S'han trobat unes monedes d'Acant on figura la imatge d'un lleó atacant un toro, i es relaciona amb un text d'Heròdot que diu que quan Xerxes marxava de la ciutat i es dirigia cap a Terme, uns lleons van atacar la seva caravana i van matar els camells que portaven les provisions.

## Referències

* ↑ Smith, William (ed.). «Acanthus». Dictionary of Greek and Roman Geography (1854). [Consulta: 16 gener 2021].
Viccionari
# Abd-al-Haqq (nom)

Abd-al-Haqq és un nom masculí teòfor àrab islàmic (àrab: عبد الحق, ʿAbd al-Ḥaqq) que literalment significa ‘Servidor de la Veritat’, essent «la Veritat» un dels epítets de Déu. Si bé Abd-al-Haqq és la transcripció normativa en català del nom en àrab clàssic, també se'l pot trobar transcrit Abdul Haq... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua: en turc, Abdülhak.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «حق». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «حق». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «حق» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# (108) Hècuba

(108) Hecuba és un asteroide pertanyent al cinturó exterior d'asteroides descobert el 2 d'abril de 1869 per Karl Theodor Robert Luther des de l'observatori de Düsseldorf-Bilk, Alemanya. Està nomenat per Hècuba, un personatge de la mitologia grega.

## Característiques orbitals

Hecuba orbita a una distància mitjana de 3,238 ua del Sol, podent allunyar-se fins a 3,417 ua. Té una inclinació orbital de 4,221° i una excentricitat de 0,05538. Triga 2.128 dies a completar una òrbita al voltant del Sol.

## Vegeu també

* Cossos menors del Sistema Solar

## Referències

* 1 2 3 4 5 6 7 8 «JPL Small-Body Database». [Consulta: 16 octubre 2023].
* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 23. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Springer. Dictionary of Minor Planet Names (en anglès). 5a edició, 2003. ISBN 3-540-00238-3.

## Enllaços externs

* «(108) Hecuba» (en anglès). Minor Planet Center. [Consulta: 22 juny 2015].
Viccionari
# Achita (cràter)

Achita és un cràter sobre la superfície del planeta nan Ceres, situat amb el sistema de coordenades planetocèntriques a 28.08 ° de latitud nord i 68.69 ° de longitud est. Fa un diàmetre de 40 km. El nom va ser fet oficial per la UAI el 21 de setembre de 2015 i fa referència a Achita Déu nigerià de l'agricultura.

## Referències

* ↑ "Achita (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Áureo Comamala López-Del Pan

Áureo Comamala López del Pan (? - Urtx, 9 de setembre de 1936) fou un farmacèutic i futbolista professional català de la dècada de 1910.

## Trajectòria

Fou fill d'Alfons Comamala i Ucar, natural de Sant Joan de les Abadesses, i de Maria de la Concepció López del Pan i Garro. Fou germà dels també futbolistes Arseni i Carles, fou el menys reeixit de tots tres. Jugà tres temporades al FC Barcelona, entre 1909 i 1912, però només disputà un partit oficial, al Campionat de Catalunya de la temporada 1910-11, i cinc partits més amistosos. Posteriorment jugà breument al Casual SC i a l'Universitari SC.
Es va casar amb Albina Malo de Silva Braganza (Barcelona, 1895 - Barcelona, 1933) el juliol de 1919, en l'església del Josepets en una cerimònia a la qual també va contreure matrimoni el seu germà Carles, aquest amb Leonor Victoria de Lacea y Mazarredo (Bilbao, 1890-Barcelona, 1936).
Es va traslladar a viure a Puigcerdà, on regentava la seva farmàcia i laboratori farmacèutic. Va morir assassinat els primers dies de la Guerra Civil, en una matança col·lectiva a Urtx, en un indret conegut com a "Còrrec del Gavatx", en què van morir 21 persones, molts que com ell havien militat al partir polític Unió Patriótica, entre ells un exalcalde, Ramon Cosp i Esteve, i diversos exregidors de l'ajuntament. Áureo havia estat regidor de Puigcerdà.

## Palmarès

* Campionat de Catalunya de futbol:
** 1910-11

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «España-Casual». Mundo Deportivo, 21-03-1912. [Consulta: 1r abril 2015].
* ↑ «Universiatari-Català». Mundo Deportivo, 11-04-1912. [Consulta: 1r abril 2015].
* ↑ Filla del capità de marina Vicente Malo Celada, natural d'Hinojosa, i d'Augusta de Silva Braganza, natural de Rio de Janeiro.
* ↑ «Notas de Sociedad». La Publicidad, 03-07-1919, pàg. 8.
* ↑ Pous i Porta, Joan; Solé i Sabaté, Josep M. Anarquia i república a la Cerdanya (1936-1939) - El "Cojo de Màlaga" i els fets de Bellver. 1991. Barcelona: Publicacions de l'Abadia de Montserrat, p. 60 (nota 31). ISBN 84-7826-212-1.
# Çukurova

Çukurova (en turc es pronuncia Txukurova) és el nom modern de l'antiga regió de Cilícia o més concretament, de la planura de Cilícia ("Cilicia Pedia") al sud de l'actual Turquia. La regió està dividida en les modernes províncies d'Adana, Osmaniye i Mersin.
La planura de Çukurova és el lloc on tenen lloc novel·les de Yaşar Kemal que posen en escena temporers agrícoles que venen a treballar-hi col·lectivament.
Als segles xvii i xviii l'Imperi Otomà va dur a terme una política de sedentarització forçosa de les tribus nòmades turcmanes i yörüks en aquesta regió.
# Żurrieq Football Club

El Żurrieq Football Club és un club de futbol maltès de la ciutat de Żurrieq.

## Història

El club va ser fundat el 1949. El seu major triomf fou la copa maltesa (FA Trophy) de l'any 1984-85.

## Palmarès

* Copa maltesa de futbol:
** 1984-85
* Segona divisió maltesa de futbol:
** 1992-93
* Tercera divisió maltesa de futbol:
** 1979-80

## Referències

* ↑ «Malta Cup Finals». RSSSF. [Consulta: 9 abril 2017].

## Enllaços externs

* Web oficial Arxivat 2017-04-20 a Wayback Machine.
# Życiorys

Życiorys (Currículum vitae) és un migmetratge documental polonès dirigit l'any 1975 per Krzysztof Kieślowski..

## Argument

La Comissió de Control del Partit està interrogant a un membre del Partit que s'enfronta a l'expulsió. La biografia de l'acusat és fictícia —tot i que la persona que fa aquest paper ha viscut alguna cosa semblant en la seva pròpia vida—, alhora, la Comissió de Control del Partit és real. A mesura que avança la reunió, el Comitè comença a creure en la veritat del cas i aplica les seves mesures d'investigació professionals a l'acusat.

## Recepció

La pel·lícula va ser apreciada al Festival de Cinema de Cracòvia de 1975, guanyant el Cavall de Plata.

## Referències

* 1 2 Kieślowski on Kieślowski, 1993.
* ↑ «Documentaries & Short Films by Krzysztof Kieslowski» (en anglès). Польскі інстытут культуры Нью-Ёрка. [Consulta: 11 agost 2018].
* ↑ «Curriculum Vitae (1975) — MUBI» (en anglès). «MUBI». [Consulta: 11 agost 2018].
* ↑ «Zwycięzcy 15. Ogólnopolskiego i 12. Międzynarodowego Festiwalu Filmów Krótkometrażowych» (en polonès). Сайт Кракаўскага кінафестывалю. [Consulta: 30 agost 2022].

## Bibliografia

Krzysztof Kieślowski, Danusia Stok. Kieślowski on Kieślowski / Edited by Danusia Stok. — London: Faber and Faber, 1993. — xxiii, 268 p. — ISBN 0-571-16733-0.

## Enllaços externs

* Życiorys a YouTube
# Xot de les Andaman

El xot de les Andaman (Otus balli) és una espècie d'ocell de la família dels estrígids (Strigidae). És endèmic dels boscos de les illes Andaman. El seu estat de conservació es considera de risc mínim.

## Referències

* ↑ «Xot de les Andaman». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 256. ISBN 978-84-16728-37-4.
* ↑ BirdLife International. «Andaman Scops-owl. Otus balli» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 2 febrer 2023].
# Xot de bigotis

El xot de bigotis (Megascops trichopsis) és una espècie d'ocell de la família dels estrígids (Strigidae). Habita els boscos subtropicals des de les muntanyes occidentals de Mèxic i zona limítrofa del sud-est d'Arizona, cap al sud, a través d'Amèrica Central fins al nord de Nicaragua. El seu estat de conservació es considera de risc mínim.

## Referències

* ↑ «Xot de bigotis». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 12.2. International Ornithologists' Union, 01-07-2022. [Consulta: 17 gener 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 260. ISBN 978-84-16728-37-4.
* ↑ BirdLife International. «Whiskered Screech-owl. Megascops trichopsis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Abu Dhabi Tour

L'Abu Dhabi Tour és una cursa ciclista professional per etapes que es disputa a l'emirat d'Abu Dhabi (Emirats Àrabs Units), al mes d'octubre. Es va crear el 2015, formant part de l'UCI Àsia Tour amb categoria 2.1. El 2017 passà a formar part de l'UCI World Tour.
El 2019 la prova es va fuionar amb el Tour de Dubai, per formar l'UAE Tour que passa a ser una cursa de l'UCI World Tour.

## Palmarès

| Any | Vencedor | Segon | Tercer |
| 2015 | Esteban Chaves Rubio | Fabio Aru | Wout Poels |
| 2016 | Tanel Kangert | Nicolas Roche | Diego Ulissi |
| 2017 | Rui Alberto Faria da Costa | Ilnur Zakarin | Tom Dumoulin |
| 2018 | Alejandro Valverde Belmonte | Wilco Kelderman | Miguel Ángel López Moreno |

## Referències

* ↑ «UCI expands WorldTour to 37 events». Cycling News. [Consulta: 2 octubre 2016].
* ↑ «The UCI reveals expanded UCI WorldTour calendar for 2017». UCI. [Consulta: 2 octubre 2016].
* ↑ Nuevo calendario UCI WorldTour 2017 a biciciclismo.com
* ↑ Calendrier WorldTour 2019: Les Tours de Dubaï et d'Abu Dhabi fusionnent

## Enllaços externs

* Pàgina oficial
* Palmarès a cqranking.com
* Palmarès a procyclingstats.com
* Palmarès a cyclebase.nl Arxivat 2016-03-03 a Wayback Machine.
# Óscar Alcides Mena Fernández

Óscar Mena (Luján (Buenos Aires), 30 de novembre de 1970) és un exfutbolista argentí, que jugava com a migcampista.

## Trajectòria

Després de passar per diversos clubs inferiors del seu país natal, Mena va fitxar el 1994 pel Platense, on va quallar dues bones temporades, amb la qual cosa, la temporada 96/97 es va incorporar al Lanús.
El RCD Mallorca es va fixar en ell i el va incorporar la temporada 97/98. El seu primer any va ser peça clau de la històrica temporada mallorquinista, que va arribar al 5é lloc de la lliga. L'estiu de 1998 fitxa per l'Atlètic de Madrid, on apareix de forma regular, però sense aconseguir la titularitat.
Des del 2001 ha passat per diversos clubs de la Primera, i sobretot, de la Segona Divisió espanyola. La 03/04 va tornar al seu país per militar al Olimpo, de la segona divisió argentina.
Ja retirat del futbol de gespa, forma part de l'Atlètic de Madrid en la lliga indoor.
# Yann Moulier-Boutang

Yann Moulier-Boutang (Boulogne, Hauts-de-Seine, França, 19 de juny de 1949) és un economista i assagista francès defensor de la renda bàsica universal, que justifica amb el seu llibre L'abeille et l'économiste (L'abella i l'economista), sostenint que tots els homes creen valor econòmic de la mateixa manera que les abelles polinitzen.
Yann Moulier-Boutang va participar el 1968 amb el Moviment 22 de març. Entre 1970 i 1975 estudia a l'Escola Normal Superior de París. El 1973 coneix a Toni Negri, qui influirà notablement en el seu treball.
Actualment és professor de ciències econòmiques a la Universitat de tecnologia de Compiègne, a França.

## Algunes publicacions

* Économie politique des migrations clandestines de main d'œuvre, Publisud, 1986
* Cent ans d'immigration : étrangers d'hier, Français d'aujourd'hui, in Cahiers de l'INED, 1991 (amb Michèle Tribalat, Jean-Pierre Garson, Roxane Silberman)
* Des entreprises pas comme les autres : Benetton en Italie, le Sentier à Paris, Publisud, 1993 (amb Maurizio Lazzarato iAntonio Negri)
* Le bassin de travail immatériel (BTI) dans la métropole parisienne : mutation du rapport salarial dans les villes du travail immatériel, L'Harmattan, 1996 (amb Antonella Corsani, Maurizio Lazzarato, Antonio Negri)
* De l'esclavage au salariat : économie historique du salariat bridé, PUF, 1998
* Le droit dans la mondialisation : une perspective critique, PUF, 2002 (amb Monique Chemillier-Gendreau)
* Le capitalisme cognitif : la nouvelle grande transformation. Ed. Amsterdam, 2007
* L'abeille et l'économiste. Ed. Carnets Nord, 2010

## Referències

* ↑ « Moulier-Boutang, Yann », registro de autoridad n° FRBNF 14066124, catálogo Bn-Opale Plus, Bibliothèque nationale de France, 28 agosto 2002.
* ↑ «Yann Moulier-Boutang». web. Centre de Cultura Contemporània de Barcelona (CC-BY-SA via OTRS). [Consulta: 15 febrer 2016].
# Adenium obesum

Adenium obesum és una espècie d'arbust pertanyent a la família Apocynaceae. És també coneguda com a sabi star, kudu, rosa d'hivern o rosa del desert. És nadiua del Sahel (al sud del Sàhara, de Mauritania i Senegal fins al Sudan) i de l'est i sud tropical i subtropical d'Àfrica i Aràbia.

## Descripció

És un arbust perennifoli suculent, que pot perdre les fulles en èpoques seques, que aconsegueix 1-3 m d'altura. Les fulles estan disposades en espiral, simples i senceres amb textura coriàcia, de 5-15 cm de longitud i 1-8 cm d'ample. Les flors són tubulars de 2-5 cm de longitud amb cinc pètals de 4-6 cm de diàmetre, semblant als gèneres Plumeria i Nerium. Les flors de color vermell o rosa sovint amb ràfegues blanques. Sovint s'utilitza com bonsai. El nom obesum li ve del tall, que és tubular i gruixut, que li serveix de reserva d'aigua.

## Cultius

Adenium és una planta ornamental popular de les regions temperades. Requereix localització assolellada i una temperatura superior a 10 °C. Necessita poca aigua com els cactus. Adenium es propaga per llavors o per esqueixos, tot i que per esqueix no s'aconsegueix el tall gruixut característic. Els fruits són cilindrics i allargats, que quan s'obren salten les llavors. La planta exsuda una saba altament tòxica que els pobles nadius, com a Tanzània, apliquen a les seves fletxes per caçar.

## Taxonomia

Adenium obesum va ser descrita per (Forssk.) Roem. & Schult. i publicat en Systema Vegetabilium 4: 411. 1819.

### Subespècies

* Adenium obesum subsp. boehmianum. Namíbia, Angola.
* Adenium obesum subsp. obesum. Aràbia.
* Adenium obesum subsp. oleifolium. Sud-àfrica, Botswana.
* Adenium obesum subsp. socotranum. Socotra.
* Adenium obesum subsp. somalense. Est d'Àfrica.
* Adenium obesum subsp. swazicum. Est de Sud-àfrica.
Aquestes subespècies són sovint considerades espècies pròpies.

### Sinònims

* Nerium obesum Forssk. (1775).
* Cameraria obesa (Forssk.) Spreng. (1824).
* Adenium honghel Lindl. (1846).
* Adenium speciosum Fenzl (1865).
* Adenium arabicum Balf.f. (1888).
* Adenium somalense Balf.f. (1888).
* Adenium micranthum Stapf (1894).
* Adenium arboreum Ehrenb. (1900).
* Adenium coetaneum Stapf in D.Oliver & auct. suc. (eds.) (1902).
* Adenium socotranum Vierh. (1904).
* Adenium somalense var. caudatipetalum Chiov. (1932).
* Adenium somalense var. crispum Chiov. (1932).
* Adenium tricholepis Chiov. (1932).

## Galeria d'imatges

* Flor
* Fruits
* Llavor
* Detall de la planta
* A. obesum var. socotranum a Socotra

## Referències

* ↑ www.TopTropicals.com - rare plants for home and garden
* ↑ BBC - Tribe - Akie
* ↑ «Adenium obesum». Tropicos.org. Missouri Botanical Garden. [Consulta: 1r agost 2013].
* ↑ «Adenium obesum». Royal Botanic Gardens, Kew: World Checklist of Selected Plant Families. [Consulta: 1r setembre 2009].
# Adenocarpus

Adenocarpus és un gènere de plantes amb flor amb 57 espècies de la tribu Genisteae que pertany a la família Fabaceae.
Ll'única autòctona dels Països Catalans és Adenocarpus telonensis.

## Taxonomia

Aquest gènere té 57 espècies:
* Adenocarpus anagyrifolius Cosson i Balansa
* Adenocarpus anagyrus
* Adenocarpus anisochilus
* Adenocarpus argyrophyllus
* Adenocarpus artemisiifolius Jahandiez i al.
* Adenocarpus bacquei Batt. i Pitard
* Adenocarpus battandieri
* Adenocarpus benguellensis
* Adenocarpus bivonii
* Adenocarpus cincinnatus (Ball) Maire
* Adenocarpus complicatus (L.) Gay
* Adenocarpus decorticans Boiss.
* Adenocarpus telonensis (Loisel) Robert - escruixidor
* Adenocarpus viscosus

## Referències

* ↑ Bolòs i Vigo Flora dels Països Catalans 1980
* http://www.eol.org/search?q=Adenocarpus&search_image=
# Aberin

Aberin és un municipi de Navarra, a la comarca d'Estella Oriental, dins la merindad d'Estella. Limita al nord amb Aiegi i Lizarra, a l'oest amb Villatuerta i Oteiza i a l'oest amb Morentin i Deikaztelu. Està format pels indrets de Muniáin de la Solana, Aberin, el caseriu d'Arínzano i el despoblat d'Echávarri.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 365 | 353 | 361 | 362 | 356 | 355 | 344 | 327 | 328 | 331 | 343 |
| Fonts: Aberin i Institut d'Estadística de Navarra |||||||||||

## Personatges cèlebres

* José Solchaga (1881-1953): militar destacat en la Guerra Civil espanyola.
* Amadeo Sánchez de Muniain (1933-1996): polític d'UPN i parlamentari navarrès.
# Abernant

Abernant és un poblet del comtat gal·lès de Sir Gaerfyrddin (anglès: "Carmarthenshire") a 96 km de Cardiff i a 185 km de Londres. El 2011 la població era de 6.047 habitants, dels quals 1.910 (31,6%) parlaven gal·lès i un 60% havien nascut a Gal·les.

## Notes

* ↑ Google. Google Maps [mapa]. [Consulta: 4 abril 2014].
* ↑ «Statistical bulletin: 2011 Census: Key Statistics for Wales, March 2011» (en anglès). [Consulta: 9 abril 2014].
# Abernathy

* Per a altres significats, vegeu «Constance Abernathy».
Abernathy és una població dels Estats Units a l'estat de Texas. Segons el cens del 2000 tenia 2.839 habitants.

## Demografia

Segons el cens del 2000, Abernathy tenia 2.839 habitants, 996 habitatges, i 800 famílies. La densitat de població era de 928,9 habitants/km².
Dels 996 habitatges en un 38,8% hi vivien nens de menys de 18 anys, en un 65,5% hi vivien parelles casades, en un 10,9% dones solteres, i en un 19,6% no eren unitats familiars. En el 18,2% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,23.
Per edats la població es repartia de la següent manera: un 30,1% tenia menys de 18 anys, un 8% entre 18 i 24, un 25,5% entre 25 i 44, un 21,4% de 45 a 60 i un 15,1% 65 anys o més.
L'edat mediana era de 35 anys. Per cada 100 dones de 18 o més anys hi havia 88,5 homes.
La renda mediana per habitatge era de 31.377 $ i la renda mediana per família de 35.399 $. Els homes tenien una renda mediana de 25.635 $ mentre que les dones 21.198 $. La renda per capita de la població era de 13.919 $. Aproximadament el 9,6% de les famílies i el 9,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Abernathy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Abernathy». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Al-Wahda

«Al-Wahda o Al Wahda» té aquests significats:
* Esport: àrab: الوحدة, significa en català ‘la Unitat’. És el nom que utilitzen molts clubs de futbol del món de parla àrab. A destacar:
** Al-Wahda Trípoli, a Líbia
** Al-Wahda La Meca, a Aràbia Saudita
** Al-Wahda Damasc, a Síria
** Al-Wahda Abu Dhabi, als Emirats Àrabs Units
** Al-Wahda SCC Sanà, al Iemen
** Al-Wahda SC Aden, al Iemen
* Geografia: Al-Wahda (Sudan), un estat del Sudan
# Al-Wahda FC La Meca

* Aquest article tracta sobre el club de futbol saudita. Vegeu-ne altres significats a «Al-Wahda».
L'Al-Wahda FC La Meca (àrab: نادي الوحدة السعودي بمكة المكرمة, Nādī al-Waḥda as-Saʿūdī bi-Makka al-Mukarrama, ‘Club Saudita de la Unitat a la Venerable Meca’— és un club de futbol saudita de la ciutat de La Meca. Al-Wahda significa «Unitat.»
Fundat l'any 1945, és un dels clubs més antics d'Aràbia.

## Palmarès

* Copa del Rei saudita de futbol:
       1957, 1966
* Copa del Príncep de la Corona saudita de futbol:
       1959–60
* Segona Divisió (Saudi First Division):
       1982–83, 1995–96, 2002–03, 2017–18

## Referències

* ↑ «King Abdul Aziz Sport City Stadium». Saudi Pro League Statistics. [Consulta: 30 desembre 2015].
* ↑ «Al Wahda FC (Mecca)». Soccerway. Global Sports Media. [Consulta: 6 novembre 2011].
* 1 2 «Saudi Arabia - List of Cup Winners». RSSSF.

## Enllaços externs

* Web oficial